CELEX: 22012D0035
Language: lt
Date: 1333065600000
Title: 2012 m. kovo 30 d. EEE jungtinio komiteto sprendimas Nr. 35/2012, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

2.8.2012   
            
            
               LT
            
            
               Europos Sąjungos oficialusis leidinys
            
            
               L 207/2
            
         EEE JUNGTINIO KOMITETO SPRENDIMAS
   Nr. 35/2012
   2012 m. kovo 30 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2012 m. vasario 10 d. EEE jungtinio komiteto sprendimu Nr. 3/2012 (1);
            
         
               (2)
            
            
               į Susitarimą turi būti įtrauktas 2011 m. balandžio 11 d. Komisijos reglamentas (ES) Nr. 350/2011, kuriuo dėl valstybėms narėms arba jų dalims, kuriose taikomos Sprendimu 2010/221/ES patvirtintos nacionalinės priemonės dėl austrių Herpesvirus-1 μνar (OsHV-1 μνar), skirtų didžiųjų austrių siuntų teikimo rinkai reikalavimų iš dalies keičiamas Reglamentas (EB) Nr. 1251/2008 (2);
            
         
               (3)
            
            
               į Susitarimą turi būti įtrauktas 2011 m. birželio 17 d. Komisijos įgyvendinimo sprendimas 2011/358/ES, kuriuo iš dalies keičiamas Sprendimas 2009/719/EB, kuriuo leidžiama tam tikroms valstybėms narėms peržiūrėti metines GSE stebėsenos programas (3);
            
         
               (4)
            
            
               šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta Susitarimo I priedo sektorinėse adaptacijose. Todėl šis sprendimas netaikomas Lichtenšteinui,
            
         PRIĖMĖ ŠĮ SPRENDIMĄ:
   1 straipsnis
   Susitarimo I priedo I skyrius iš dalies keičiamas taip:
   
               1.
            
            
               4.2 dalies 86 punktas (Komisijos reglamentas (EB) Nr. 1251/2008) papildomas šia įtrauka:
               
                           „—
                        
                        
                           
                              32011 R 0350: 2011 m. balandžio 11 d. Komisijos reglamentas (ES) Nr. 350/2011 (OL L 97, 2011 4 12, p. 9).“
                        
                     
         
               2.
            
            
               7.2 dalyje antraštinės dalies „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA DERAMAI ATSIŽVELGIA“ 41b punktas (Komisijos sprendimas 2009/719/EB) papildomas šia įtrauka:
               
                           „—
                        
                        
                           
                              32011 D 0358: 2011 m. birželio 17 d. Komisijos įgyvendinimo sprendimas 2011/358/ES (OL L 161, 2011 6 21, p. 29).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini Reglamento (ES) Nr. 350/2011 ir Sprendimo 2011/358/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2012 m. kovo 31 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. kovo 30 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 161, 2012 6 21, p. 5.
   
      (2)  OL L 97, 2011 4 12, p. 9.
   
      (3)  OL L 161, 2011 6 21, p. 29.
   
      (4)  Konstitucinių reikalavimų nenurodyta.